Data was extracted from:https://www.infomed.co.il/drugs/insulin-degludec-tregludec/

המומחים של
Info
med
מסבירים:
מידע כללי:
אינסולין דגלודק הוא
אינסולין
שפעולתו ממושכת ויציבה בהורדת רמת סוכר בדם, תוך סיוע לפעילות הגוף. משמש לטיפול בסוכרת,
סוג 1
או
סוג 2
, כאשר הגוף לא מייצר מספיק אינסולין לשליטה על רמת הסוכר בדם. מאפייניו של אינסולין זה מאפשרים מתן חד יומי וגמישות בזמן המתן.
יעיל לטיפול ב:
טיפול בסוכרת מעל גיל 1 שנה.
הנחיות חשובות:
• ניתן לשלב אינסולין דגלודק עם תרופות אחרות לסוכרת או עם אינסולין קצר טווח, בהתאם להנחיות הרופא.
• במצב בו משתמשים במספר סוגי אינסולין, יש לוודא שימוש בסוג הנכון במועד הנכון.
מתי אסור להשתמש בתרופה:
• במקרה רגישות לחומר הפעיל או למרכיבי התרופה האחרים.
• כאשר התמיסה אינה צלולה, או חסרת צבע ובמרקם מימי.
פרמקוקינטיקה:
קישור לחלבונים: מעל 99%, מטבוליטים אינם פעילים. זמן מחצית חיים: 25 שעות.
דגשים למשתמש
• נדרש מעקב קפדני אחרי הניטור, הדיאטה, הפעילות הגופנית וטכניקת ההזרקה.
• ייתכן שינוי מינון תרופות אחרות לסוכרת בשל שימוש בתרופה זו, יש לנטר סוכר לפי הנחיות הרופא.
• מחלה או פציעה משמעותית יכולים להביא לעליה ברמת הסוכר בדם. ייתכנו שינויי מינון.
• מצבים העלולים להביא ל
היפוגליקמיה
, רמה נמוכה של סוכר בדם בדם: שתיית אלכוהול, ביצוע פעילות גופנית יותר מהרגיל, אכילה מועטה או החמצת ארוחה. סימנים עלולים להופיע בפתאומיות, להשתנות, להיחלש או לא להופיע כלל. יש להכיר בכך ולשאת בקביעות מזון עתיר סוכר, לשימוש במידת הצורך, עד התייצבות רמת הסוכר.
• יש לשנות את מקום ההזרקה מדי יום, כדי להפחית את הסיכון להתפתחות גושים וגומות בעור, ולסייע במניעת שינויים ברקמת השומן אשר מתחת לעור. האינסולין עלול לא לעבוד בצורה מיטבית בהזרקה לאזור עם גושים.
• תשומת לב לנראות התמיסה: צלולה, נטולת צבע, במרקם מימי. אין להזריק אם אינה נראית כך.
צילום: shutterstock
מידע על התרופה
אופן נטילת התרופה
עט מלא מראש המאפשר בחירה של המנה, כזריקה מתחת לעור. יש לשנות את מקום ההזרקה בכל יום.
תדירות וזמן נטילה
פעם אחת ביום, עדיף באותה שעה בכל יום.
אם נדרש, ניתן להזריק בשעה אחרת, ובתנאי שחלפו 8 שעות בין מנה למנה.
אין ניסיון עם גמישות בזמני ההזרקה בילדים ובמתבגרים.
טווח המינון
אינסולין דגלודק 100 יח'/מ"ל
סגנון החיים ורמות הסוכר בדם יקבעו את המינון היומי, ע"י הרופא.
מנה שנשכחה
יש להזריק כשנזכרים, ובתנאי שיחלפו 8 שעות לפחות בין מנה למנה. אם זמן ההזרקה קרוב, אין להזריק מנה כפולה כפיצוי, יש להמשיך בטיפול כרגיל.
הפסקת התרופה
רק לאחר התייעצות עם הרופא. הפסקה עלולה להביא לרמת סוכר גבוהה מאוד בדם, וכן לקטואצידוזיס (הצטברות חומצה בדם).
מינון עודף
רמת הסוכר בדם עלולה לרדת (היפוגליקמיה), תיתכן בחילה או הקאה. יש להכיר סימני היפוגליקמיה ולטפל בהם.  נדרש ניטור רמות סוכר תכוף יותר.
במקרה מנת יתר או בליעה, יש לפנות לחדר מיון בצירוף האריזה.
אחסון
טרם שימוש: בקירור, 2-8 מעלות צלזיוס. מרגע פתיחה: ניתן לשמור בטמפ' החדר, עד 30 מעלות צלזיוס, ועד 8 שבועות.
אזהרות
תזונה
דילוג על ארוחה או אכילה יותר מהרגיל עשויים לשנות את רמות הסוכר בדם, ולכן נדרש ניטור תכוף יותר, ושינוי הטיפול בהתאם. שינויי תזונה עשויים לשנות את הצורך באינסולין.
אלכוהול
רמת הסוכר בדם יכולה לעלות או לרדת, ולכן נדרש ניטור סוכר תכוף יותר מאשר בד"כ.
נהיגה
רמה נמוכה או גבוהה של סוכר בדם עלולה להשפיע על יכולת הריכוז והתגובה. יש להיזהר בנהיגה במצבים אלה.
הריון
יש להתייעץ עם הרופא בהריון ובעת תכנונו, טרם נטילת התרופה. ייתכן שיהיה צורך בשינוי מנת האינסולין בזמן ההיריון ולאחר הלידה. חשיבות רבה לאיזון הסוכר במהלך ההריון.
הנקה
לא ידוע אם התרופה משפיעה בהנקה. יש להתייעץ עם הרופא.
תינוקות וילדים
מיועד לתינוקות, ילדים ומתבגרים מעל גיל 1 שנה.
קשישים
נדרש ניטור סוכר תכוף יותר, ושינויי מינון בהתאם, ייתכן שיהיה צורך במינון נמוך יותר.
ניתוח והרדמה כללית
במצבי לחץ, כדוגמת ניתוח הטיפול התרופתי יכול להשתנות. יש לעדכן.
דווח לרופא במקרה של
בעיות בכבד או בכליה.
מחלה או פציעה משמעותית.
נסיעה עתידית (מעבר בין אזורי זמן, אספקת התרופה ואחסון).
סימני אי ספיקת לב (קוצר נשימה, עלייה מהירה במשקל).
סיכון ממנת יתר
אין נתונים
סיכון מפיתוח תלות
נמוך
תופעות לוואי
תופעות לוואי שכיחות:
רמת סוכר נמוכה בדם, היפוגליקמיה. תסמינים של סוכר נמוך בדם יכולים להיות: כאב ראש, ישנוניות, חולשה, רגזנות, רעב, קצב לב מהיר, בלבול, רעד ותחושת עצבנות, סחרחורת והזעה. יש לקבל הנחיות מהרופא כיצד לפעול במצב היפוגליקמיה, ולשאת באופן קבוע מזון עתיר סוכר.
סימני היפוגליקמיה עשויים להשתנות, להיות חלשים יותר, או לא להופיע בהתאם למצב הגופני, הרפואי, לגיל, ולתרופות אחרות שבשימוש.
תגובות במקום ההזרקה: שטף  דם, דימום, כאב, אדמומיות, נפיחות או גרד - תופעות אלה חולפות לרוב לאחר מספר ימים עד שבועות.
תופעות לוואי שאינן שכיחות: שינויים בעור (התעבות או התכווצות), הפרעות בראייה, טשטוש ראייה, כאבי שרירים, הפרעות בחוש הטעם, בצקות, נפיחות סביב המפרקים. שינויים והפרעות בראייה יכולים להעיד על חוסר איזון רמות הסוכר בדם, ויש לפנות לרופא.
שינויי עור במקום ההזרקה: גושים מתחת לעור יכולים להגרם גם בשל הצטברות של חלבון הנקרא עמילואיד. האינסולין עלול שלא לעבוד בצורה מיטבית אם מזריקים לאזור גושי, מכווץ או מעובה, ולכן יש לשנות את מקום ההזרקה בכל פעם, כדי לסייע במניעת שינויים אלו. הזרקה לאזורים שעברו שינו, יתכן ותדרוש ניטור קפדני יותר של רמות הסוכר, או התאמת מינון התרופות.
במקרה של תופעות לוואי הבאות יש להפסיק נטילת התרופה:
תגובה אלרגית חמורה. סימנים אפשריים: תגובות מקומיות המתפשטות לאזורים אחרים בגוף, תחושה רעה והזעה פתאומית, קשיי נשימה, קצב לב מהיר, סחרחורת.
פרטי תגובה עם תרופות אחרות
יש לעדכן רוקח/רופא באשר לנטילת תרופות אחרות, כולל תרופות ללא מרשם ותוספי תזונה. בשל השפעת תרופות אחרות על רמת הסוכר בדם, ייתכן ויידרש שינוי במינון תרופה זו.
רמת הסוכר בדם עשויה לצנוח בנטילת: תרופות אחרות לטיפול בסוכרת, סולפונאמידים - לטיפול בזיהומים, סטרואידים אנאבוליים כגון טסטוסטרון, עכבי ACE- לטיפול במחלות לב מסויימות/יתר לחץ דם, מעכבי MAO- לטיפול בדיכאון, סליצילטים (כמו אספירין)- לשיכוך כאבים והורדת חום, חוסמי בטא - ליתר לחץ דם. תרופות אלה עלולות להקשות על זיהוי סימני האזהרה לתת סוכר בדם.
רמת הסוכר בדם עשויה לעלות בנטילת: דאנאזול – תרופה המשפיעה על הביוץ, אמצעי מניעה הניתנים דרך הפה- גלולות  למניעת הריון, הורמונים של בלוטת התריס, הורמון גדילה - לרמות נמוכות של הורמון גדילה, קורטיקוסטרואידים כגון קורטיזון – לדלקת, תרופות סימפטומימטיות כגון  אפינפרין (אדרנלין), סאלבוטאמול או טרבוטאלין לאסתמה, תיאזידים ליתר לחץ דם ולאגירת נוזלים.
רמת סוכר בדם עשויה לעלות או לרדת בנטילת: אוקטראוטיד ולנראוטיד- לטיפול באקרומגליה, מחלה נדירה.
פיוגליטזון - טבליות לטיפול בסוכרת מסוג 2. אצל חלק המטופלים הסובלים מסוכרת ממושכת, ממחלת לב או שעברו בעבר שבץ, וטופלו בפיוגליטזון ובאינסולין, התפתחה אי ספיקת לב. יש לדווח לרופא מיד אם יש סימנים של אי ספיקת לב, כגון קוצר נשימה חריג או עלייה מהירה במשקל, או נפיחות מקומית (בצקת).
השפעת שימוש ממושך
נדרשות בדיקות דם ושתן.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא